
Parlamentul  României

Camera  Deputaţilor

Comisia pentru industrii si servicii






                 Bucureşti, 21.06.2017




                                         
                  Nr.4c-3/315/2017
AVIZ
asupra proiectului de Lege pentru ratificarea Acordului între Guvernul României şi Guvernul Republicii Federale Germania privind protecţia reciprocă a informaţiilor clasificate, semnat la Bucureşti, la 14 decembrie 2016



În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, care va fi transmis Comisiei pentru apărare, ordine publică şi siguranţă naţională, care este sesizată în fond, cu proiectul de Lege pentru ratificarea Acordului între Guvernul României şi Guvernul Republicii Federale Germania privind protecţia reciprocă a informaţiilor clasificate, semnat la Bucureşti, la 14 decembrie 2016, transmis cu adresa nr. P.L.x. 229 din 13 iunie 2017, înregistrat sub nr.4c-3/315 din 13 iunie 2017.



Consiliul Legislativ, cu avizul nr.399/30.05.2017, avizează favorabil proiectul de lege.



Proiectul de lege are ca obiect de reglementare ratificarea Acordului între Guvernul României şi Guvernul Republicii Federale Germania privind protecţia reciprocă a informaţiilor clasificate. Prezentul acord va sta la baza tuturor activităţilor în cadrul cărora sunt schimbate, în conformitate cu reglementările naţionale, informaţii clasificate între părţi prin intermediul autorităţilor competente de securitate sau prin intermediul altor instituţii publice ori persoane juridice de drept public sau privat.


Examinarea proiectului de lege a avut loc în şedinţa comisiei din 20 iunie 2017.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege. 



Prin obiectul de reglementare şi conţinutul său, proiectul de lege face parte din categoria legilor ordinare.


În conformitate cu prevederile art.75 din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este prima Cameră sesizată.

PREŞEDINTE,
Iulian Iancu
Consilier parlamentar,
Isabela Patricia Robe

